wickkiey/tamil-wikipedia-markdown huggingface dataset:
# சென்னிக்கரை பிரான்சிசு தாமசு



**சென்னிக்கரை பிரான்சிசு தாமசு** என்பவர் **சி. எப். தாமசு** (*C. F. Thomas*) என அறியப்படுகிறார். இவர் இந்திய அரசியல்வாதியும் கேரள சட்டப் பேரவையின் மேனாள் உறுப்பினரும் ஆவார். இவர் கேரள அரசாங்கத்தில் கிராம அபிவிருத்தி அமைச்சராகவும் இருந்துள்ளார்.  
இவர் அரசியலுக்கு வருவதற்கு முன்னர், 1962 முதல் 1980 வரை சங்கனாச்சேரியில் உள்ள தூய பெர்ச்மன்சு மேல்நிலைப் பள்ளியில் ஆசிரியராக இருந்தார்.  

## அரசியல் வாழ்வு
தாமசு 1956-ல் இந்தியத் தேசிய காங்கிரசின் மாணவர் பிரிவான கேரள மாணவர் சங்கத்தின் செயல்பாட்டாளராக அரசியலில் நுழைந்தார். 1964ல் கேரள காங்கிரசில் சேர்ந்தார். இவர் 1980 முதல் தொடர்ந்து 9 முறை கேரள சட்டமன்றத்திற்கு சங்கனாச்சேரி தொகுதியிலிருந்து சட்டப்பேரவை உறுப்பினராகத் தேர்ந்தெடுக்கப்பட்டார்.  
தாமசு 1956ல் அரசியலில் நுழைந்தார். 1980, 1982, 1987, 1991, 1996, 2001, 2006, 2011 மற்றும் 2016 ஆண்டுகளில் நடைபெற்ற கேரள சட்டமன்ற தேர்தலில் காங்கிரசு கட்சி சார்பில் போட்டியிட்டு சட்டப்பேரவை உறுப்பினராகத் தேர்ந்தெடுக்கப்பட்டார். கேரள அரசாங்கத்தில் பத்திரப்பதிவு, கிராம அபிவிருத்தி அமைச்சராகவும் காதி மற்றும் குறுந்தொழில் அமைச்சராகவும் இருந்தார்.  

## இறப்பு
தாமசு, திருவல்லா பிலிவர்சு தேவாலய மருத்துவக் கல்லூரி மருத்துவமனையில் 27 செப்டம்பர் 2020 அன்று, தனது 81 வயதில், நீண்ட கால நோய்க்குப் பிறகு இறந்தார்.
# என். ஜெயராஜ்


**என். ஜெயராஜ்** (பிறப்பு 1 சனவரி 1956) என்பவர் ஒரு கேரள அரசியல்வாதி ஆவார். இவர் 2011 முதல் தற்போதுவரை கேரள சட்டப்ரபேரவையின் கஞ்சிரப்பள்ளி தொகுதியின் சட்டமன்ற உறுப்பினராக உள்ளவர் ஆவார்.  .  
என். ஜெயராஜ் கேரள காங்கிரஸ் கட்சியைச் சேர்ந்தவர்.
# ஏ. எம். ஆரிப்



**ஏ.ம் ஆரிஃப்** (*A. M. Ariff*) இந்தியாவைச் சேர்ந்த ஓர் அரசியல்வாதியாவார். 2019 ஆம் ஆண்டு முதல் கேரள மாநிலத்தின் ஆலப்புழா தொகுதியை நாடாளுமன்ற உறுப்பினராக இவர் பிரதிநிதித்துவப்படுத்துகிறார். இந்திய பொதுவுடமைக் கட்சியின் (மார்க்சியம்) உறுப்பினரான இவர், 2006 ஆம் ஆண்டு முதல் 2019 ஆம் ஆண்டு வரை கேரள சட்டமன்றத்தில் அரூர் தொகுதியை பிரதிநிதித்துவப்படுத்தினார். மூத்த அரசியல் தலைவர் கே.ஆர்.கௌரி அம்மாவைத் தோற்கடித்து ஆரிஃப் 2006 ஆம் ஆண்டு அரூரில் தனது முதல் வெற்றியைப் பெற்றார். 2006, 2011 மற்றும் 2016 ஆம் ஆண்டுகளில் அரூரில் இருந்து கேரள சட்டமன்றத்திற்கு 3 முறை ஆரிஃப் தேர்ந்தெடுக்கப்பட்டார். 2019 ஆம் ஆண்டு நடைபெற்ற தேர்தலில் ஆலப்புழாவில் இருந்து மக்களவைக்கு தேர்ந்தெடுக்கப்பட்டார்.  

2006 ஆம் ஆண்டு நடைபெற்ற சட்டமன்றத் தேர்தலில் அப்போதைய மாநில விவசாய அமைச்சரும் மூத்த அரசியல்வாதியுமான கே.ஆர். கௌரியம்மாவைத் தோற்கடித்தார் என்பது குறிப்பிடத்தக்க வெற்றியாகும்.  
2016 ஆம் ஆண்ட்டின் கேரள சட்டப் பேரவைத் தேர்தலில், அதிக வாக்குகள் பெற்ற வேட்பாளர்கள் பட்டியலில் இவர் மூன்றாவது இடத்தைப் பிடித்தார். 2017 ஆம் ஆண்டில், கேரளா முதல் காசுமீர் சமூக அறக்கட்டளை இந்தியாவின் சிறந்த சட்டமன்ற உறுப்பினர் விருதை வழங்கியது. 17 ஆவது நாடாளுமன்றத்தில் கேரளாவில் இருந்து தேர்ந்தெடுக்கப்பட்ட பொதுவுடமைக் கட்சி உறுப்பினர் என்ற சிறப்பும் இவருக்கு உண்டு.  

## அரசியல் வாழ்க்கை
ஆரிஃப் தனது தீவிர அரசியல் வாழ்க்கையை கல்லூரி காலத்திலேயே தொடங்கினார். கல்லூரியில் ஒன்றிய இதழின் ஆசிரியராகவும், பின்னர் சங்கத்தின் தலைவராகவும் தேர்ந்தெடுக்கப்பட்டு செயல்பட்டார். தொடர்ந்து மாணவர் அமைப்பின் தலைவர், ஆலப்புழா மாவட்டச் செயலர் என பல பதவிகளை வகித்து இறுதியாக கட்சியின் மாணவர் பிரிவின் மாநிலக் குழு உறுப்பினரானார். பின்னர் இந்தியப் பொதுவுடமைக் கட்சியின் இளைஞர் பிரிவில் மாநிலக் குழு உறுப்பினரானார்.
# பி. ஆர். நடராஜன்


**பி. ஆர். நடராஜன்** (*P. R. Natarajan*)(பிறப்பு: டிசம்பர் 21, 1950) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் 2009 மற்றும் 2019 ஆம் ஆண்டுகளில் நடந்த இந்திய மக்களவைத் தேர்தலில், கோயம்புத்தூர் தொகுதியிலிருந்து, மார்க்சிஸ்ட் கம்யூனிஸ்ட் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  
## வாழ்க்கைச் சுருக்கம்
கோபிச்செட்டிப்பாளையத்தை சேர்ந்த இராமசுவாமி மற்றும் மங்களாம்பாள் தம்பதியினருக்கு 1950 டிசம்பர் 21 அன்று மகனாகப் பிறந்தார். சென்னை பச்சையப்பன் கல்லூரியில் இளங்கலை பட்டம் பெற்றார். இவர் 1981-இல் வனஜா என்பவரை திருமணம் செய்து கொண்டார். இவர் பாலக்காடு ஐயர் சமூகத்தைச் சேர்ந்தவர்.
# மெதிலீன் பாலம்


கரிம வேதியியலில் **மெதிலீன் பாலம்** (*Methylene bridge*), மெதிலீன் வெளியமைவுருவாக்கி அல்லது மீத்தேன் டையைல் தொகுதி என்பது ஏதாவது  ஒரு மூலக்கூறின் பகுதியாக, -CH<sub>2</sub>- என்ற வாய்ப்பாட்டைக் கொண்டதாக, அதாவது ஒரு கார்பன் அணுவானது இரண்டு ஐதரசன் அணுக்கள் மற்றும் வேறு இரு தொகுதிகள் அல்லது அணுக்களுடன் இரு ஒற்றைப் பிணைப்புகளுடன் இணைந்ததாக உள்ளது. இது பக்க இணைப்புகளற்ற அல்கேன்களின் முக்கியச் சட்டகத்தில் திரும்பத் திரும்ப வரும் அலகாக (Repeating unit) உள்ளது.  

மெதிலீன் பாலமானது ஒரு அணைவுச்சேர்மத்தில் இரண்டு உலோகங்களை இணைக்கும் (டெப்பேயின் வினைக்காரணியில் டைட்டேனியம் மற்றும் அலுமினியம் ஆகியவற்றை இணைப்பது போன்ற) இரு இணைப்புள்ள ஈந்தணைவியாகவும் செயல்படுகிறது.  

"மெதிலீன் குளோரைடு" (டைகுளோரோமீத்தேன் ) இல் உள்ளது போன்ற மெதிலீன் பாலமானது ”மெதிலீன் தொகுதி” அல்லது *மெதிலீன்*' எனப் பொதுவாக அழைக்கப்படுகிறது. இருந்த போதிலும், மெதிலீன் தொகுதி (அல்லது "மெதிலிடீன்") என்பதே தொகுதியானது மீதமுள்ள மூலக்கூறுடன் ஒரு இரட்டைப் பிணைப்பினால் இணைக்கப்பட்டிருக்கும் போது பொருத்தமானதாக இருக்கும். இத்தகைய தொகுதியின் வேதிப்பண்புகள் மெதிலீன் பாலம் எனப்படும் மெதிலீன் தொகுதியிலிருந்து தனித்த முறையில் வேறுபட்டதாக காணப்படுகின்றன.  

## வேதி வினைகள்
நைட்ரோ சேர்மங்கள், கார்போனைல் சேர்மங்கள், நைட்ரைல் தொகுதிகளைக் கொண்டுள்ள சேர்மங்கள் போன்ற இரண்டு வலிமையான எதிர்மின்னியைக் கவரக்கூடிய தொகுதிகளுக்கு இடையே அமைந்துள்ள மெதிலீன் பாலத்தைக் கொண்ட சேர்மங்கள் செயல்மிகு மெதிலீன் சேர்மங்கள் என அழைக்கப்படுகின்றன. இவை வலிமையான காரங்களுடன் வினைபடும் போது கரிமத் தொகுப்பு முறைகளில் அடிக்கடி பயன்படுத்தப்படும் ஈனோலேட்டுகள் அல்லது கார்பேனயனிகளை உருவாக்குகின்றன. நோவனீகல் குறுக்கம் (Knoevenagel condensation) மற்றும் மெலோனிக் எஸ்தர் தொகுப்பு ஆகியவை உதாரணங்களில் சிலவாகும்.  

## உதாரணங்கள்
மெதிலீன் சேர்மங்களுக்கான சில உதாரணங்கள் :
# பிரதீபா ஹரி



**பிரதீபா** ஒரு இந்திய அரசியல்வாதியும் கேரள மாநிலத்தின் ஆலப்புழா மாவட்டத்தின் காயங்குளம் சட்டமன்ற உறுப்பினரும் ஆவார். முன்னதாக இவர் ஆலப்புழா மாவட்ட ஊராட்சித் தலைவராக 2010 ஆம் ஆண்டு முதல் 2015 ஆம் ஆண்டு வரை பணியாற்றியுள்ளார். இவர் 2005–2010 வரை உள்ள காலகட்டத்தில் தகழி கிராம ஊராட்சியின் தலைவராகவும் இருந்துள்ளார்.  

## தனிநபர் விவரங்கள்
இவர் ஆலப்புழா மாவட்டத்தில் தகழி கிராமத்தில் வி. கே. புருசோத்தமன் மற்றும் ஜே. உமையம்மா ஆகியோருக்கு 1977 ஆம் ஆண்டு மே 10 ஆம் நாள் மகளாகப் பிறந்தார். இவர் சட்டத்துறையில் பட்டப்படிப்பை முடித்துள்ளார்.  

## அரசியல் வாழ்க்கை
இவர் 2000-2005 ஆம் ஆண்டு வரை தகழி கிராம ஊராட்சியின் தலைவராகத் தேர்ந்தெடுக்கப்பட்டார். இவர் 2010 ஆம் ஆண்டு முதல் 2015 ஆம் ஆண்டு வரை ஆலப்புழா மாவட்ட ஊராட்சியின் தலைவராகவும் இருந்தார். இவர் கேரள சட்டமன்றத் தொகுதியின் 14ஆவது மற்றும் 15-ஆவது சட்டமன்றங்களுக்கு காயங்குளம் சட்டமன்றத் தொகதியிலிருந்து தேர்ந்தெடுக்கப்பட்டார்.  
**கேரள சட்டமன்றத் தேர்தல்**

| 2016 | காயங்குளம் | வழக்குரைஞர் எம் லிஜு (இ. தே. கா) | 11857 | வெற்றி |  |
| --- | --- | --- | --- | --- | --- |
| 2021 | காயங்குளம் | அரிதா பாபு (இ. தே. கா) | 6298 | வெற்றி | } |
# பி. ஆயிசா பொட்டி



**பி. ஆயிசா பொட்டி** (*P. Aisha Potty*) ஓர் இந்திய அரசியல்வாதியாவார். 2006 ஆம் ஆண்டு முதல் கேரள மாநிலத்தின் கொட்டாரக்கரை தொகுதியின் முன்னாள் சட்டமன்ற உறுப்பினரும் ஆவார். என். வாசுதேவன் பொட்டி மற்றும் என்.யே. பார்வதி அந்தர்சனம் ஆகியோருக்கு இவர் மகளாகப் பிறந்தார். சட்டப் பாடத்தில் முதுகலைப் பட்டம் பெற்றிருந்தார். ஆயிசா பொட்டி அகில இந்திய வழக்கறிஞர்கள் சங்க தேசிய மன்றத்தில் உறுப்பினராகவும் இருந்தார். மாநில மகளிர் துணைக் குழுவின் குழுத்தலைவராகவும் ஆயிசா பணியாற்றினார். 2016 ஆம் ஆண்டு நடைபெற்ற சட்டமன்றத் தேர்தலில் 42,000 வாக்குகளுக்கு மேல் பெரும்பான்மையுடன் இவர் வெற்றி பெற்றார்.
# ஜெயசிங் தியாகராஜ் நாட்டர்ஜி


**ஜெயசிங் தியாகராஜ் நாட்டர்ஜி** (பிறப்பு: ஏப்ரல் 15, 1953) ஓர் இந்திய வழக்கறிஞரும் மற்றும் அரசியல்வாதியும் ஆவார். இவர் அனைத்திந்திய அண்ணா திராவிட முன்னேற்றக் கழகத்தை சேர்ந்தவர். இவர் தூத்துக்குடி தொகுதியின் நாடாளுமன்ற உறுப்பினராக உள்ளார்.  

இவர் ஏப்ரல் 15, 1953 ஆம் ஆண்டு திருநெல்வேலி மாவட்டத்தில் உள்ள ஜாக்கோபுரம் என்னும் கிராமத்தில் பிறந்தார். 1984 ஆம் ஆண்டு அதிமுக கட்சியில் சேர்ந்தார். இவர் அ.தி.மு.க.வின் வழக்கறிஞா் பிாிவு செயலாளராக இருந்தார். இவர் தென்னிந்தியாவின் திருச்சபை தூத்துக்குடி-நாசரேத் திருமண்டலத்தின் நிர்வாகக் குழு உறுப்பினர் ஆவார்.  

2014 ஆம் ஆண்டு மக்களவைத் தேர்தலில் தூத்துக்குடி தொகுதியில் இருந்து தேர்ந்தெடுக்கப்பட்டார்.  

## ஆதராங்கள்
# மதுசூதன் குப்தா


**மதுசூதன் குப்தா** (*Pandit Madhusudan Gupta*, 1800 &ndash; 15 நவம்பர் 1856) என்பவர் ஒரு இந்திய மருத்துவர் மற்றும் மனித உடலை பிணக்கூறாய்வு செய்வதற்குப் பயிற்சி பெற்ற முதல் இந்திய மருத்துவர். கொல்கத்தாவில் மருத்துவக் கல்லூரி நிறுவப்பட்டபோது, குப்தா பெரிய அளவில் நிலவிய சமூகத் தடைகளை உடைத்து மனித சடலத்தை கூறாய்வு செய்ய முன்வந்தார். 1836 அக்டோபர் 28 அன்று குப்தா பிணக் கூறாய்வு செய்த முதல் இந்தியர் என்ற சிறப்பைப் பெற்றார். இவரின் இந்தப் பணிக்கு ராஜ் கிருஷ்ணா டீ, உமாச்சரன் செட், துவாரகாநாத் கூப்து, மற்றும் மருத்துவ கல்லூரி மாணவர்கள் நபீன் சந்திர மித்ரா ஆகியோர் உதவினர். இவருடைய அந்தச் சாதனையைப் பாராட்டி, அன்றைய பிரித்தானியக் கிழக்கிந்திய கம்பெனி நிர்வாகம் வில்லியம் கோட்டையில் வானை நோக்கி 50 குண்டுகள் முழங்கி கவுரவித்தது. பழம்பெரும் இந்திய மருத்துவரான சுஸ்ருதர் போன்றோர், மனித உடலைப் பற்றிய அறிவைப் பெறுவதற்காக மனிதப் பிணங்களை கூறாய்வு செய்திருக்கிறார்கள் என்பது குறிப்பிடத்தக்கது. எனினும், மருத்துவர் மதுசூதன் குப்தா நவீன மேற்கத்திய மருத்துவராக அதைச் செய்த முதல் இந்தியராக இருந்தார்.  

## முன் வாழ்க்கை
குப்தா ஒரு வைத்திய குடும்பத்திலிருந்து வந்தவர், அவர்களின் குடும்பமானது பாரம்பரியமாக ஆயுர்வேத மருத்துவக் குடும்பமாகும். இவர் 1800 ஆம் ஆண்டில் பைத்தியபாத்தி என்ற இடத்தில் பிறந்தார் இவருக்கு பலராம் குப்தா என்ற பெயர்வைக்கப்பட்டது. இவர் தன் பள்ளிப்படிப்பை முடித்தபின்னர், சமசுகிருதக் கல்லூரியில் சேர்ந்தார்.  

## வாழ்க்கை
1830 இல், அவர் சமஸ்கிருத கல்லூரியில் பேராசிரியராக நியமிக்கப்பட்டார்.  

1835 இல், மருத்துவக் கல்லூரி அமைக்கப்பட்டது. இந்த மருத்துவக் கல்லூரியில் குப்தா துணை ஆசிரியராக இணைந்தார். 1840 ஆம் ஆண்டில் அவர் மாணவர்களுடன் சேர்ந்து மேற்கத்திய மருத்துவத்தைப் படித்தார்.  

கல்கத்தா மருத்துவக் கல்லூரி மருத்துவமனையின் வரலாற்றில் குப்தா முக்கியப் பங்களிப்பு செய்தார். மருத்துவ கல்லூரியின் துவக்கக் காலத்தின்போது, இந்திய மாணவர்கள் மேற்கத்திய மருத்துவத்தைக் கற்கத் தயங்கினர் காரணம் இறந்த உடலைத் தொட்டு அறுத்து கற்கவேண்டி இருப்பதால், அது அவரகளுக்கு அதிருப்தியையும், மனத்தடையையும் ஏற்படுத்தியது மேலும் அக்காலக்கட்டத்தில் ஆயுர்வேத மற்றும் யுனானி மருந்துவம் பிரபலமாக இருந்ததும் ஒரு காரணமாகும், அந்த நேரத்தில், சமஸ்கிருத அறிஞராகவும், ஆயுர்வேத மருத்துவருமான குப்தா மேறகத்திய மருத்துவத்தைக் கற்கவந்து, இறந்த உடலைக் கையாண்டது, மக்களிடையே மாற்றத்தை உருவாக்கியது. அதன் பிறகு பலர் கல்கத்தா மருத்துவக் கல்லூரியில் கல்வி கற்க வந்ததனர். பிரித்தானிய அரசாங்கம் அவருக்கு 50 துப்பாக்கி குண்டு மரியாதையை வழங்கியது. 50 துப்பாக்கி குண்டுகளை வெடித்து மரியாதை செய்தார்கள் என்பதற்கான வாய்ப்பு இல்லை என்ற கருத்தும் உள்ளது.  

## எழுதிய நூல்கள்
- *அனடாமி அர்தட் ஷரீர் வித்யா* என்ற நூல் வங்கமொழியில்
- லண்டன் பார்மகோபியா’ எனும் நூலை வங்க மொழியில் மொழிபெயர்த்தார்
- அனாட்டமிஸ்ட்ஸ் வதி மேகம்’ எனும் மருத்துவ நூலை வடமொழியில் மொழிபெயர்த்தார்
# ராஜூ ஆபிரகாம்


**ராஜூ ஆபிரகாம்** (பிறப்பு 1 சனவரி 1961) என்பவர் இந்திய அரசியல்வாதி. இவர்  கேரள சட்டப்ரபேரவையின் இரண்ணி தொகுதியின் உறுப்பினர். இவர் மார்க்சிஸ்ட் இந்திய கம்யூனிஸ்ட் கட்சி<nowiki/>யைச் சேர்ந்தவர்.  
1996, 2001, 2006, 2011 மற்றும் 2016 ஆண்டுகளின் தேர்தல்களில் இரண்ணி தொகுதியில் தேர்ந்தெடுக்கப்பட்டார்.  

## அரசியல் வாழ்வு
மாணவர் இயக்கம் வழியாக அரசியலுக்குள் நுழைந்தார். அதன் பிறகு படிப்படியாக பல்வேறு பதவிகளுக்கு உயர்ந்தார்.
# ஆர்த்தோ- சைலீன்



**ஆர்த்தோ-சைலீன்** *(o-Xylene)* என்பது C<sub>6</sub>H<sub>4</sub>(CH3)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒர் அரோமாட்டிக் ஐதரோகார்பன் ஆகும். பென்சீன் அரோமேடிக் வளையத்தில் இரண்டு மெத்தில் தொகுதிகள் அடுத்தடுத்த கார்பன் அணுக்களில் ஆர்த்தோ நிலையில் பதிலீடு செய்யப்பட்டுள்ளன. மெட்டா-சைலீன், பாரா-சைலீன் ஆகியனவற்றின் கட்டமைப்பு மாற்றியனாக இது கருதப்படுகிறது. இவற்றின் கலவை பொதுவாக சைலீன் அல்லது சைலீன்கள் என்றழைக்கப்படுகின்றன. ஆர்த்தோ- சைலீன் நிறமற்றும் இலேசான எண்ணெய்ப் பசையுடனும் தீப்பற்றி எரியக்கூடிய திண்மமாகவும் காணப்படுகிறது .  
## தயாரிப்பு
பெட்ரோலியத்தில் ஓர் எடை சதவீதம் அளவுக்கு சைலீன்கள் உள்ளன. பெரும்பாலும் ஆர்த்தோ-சைலீன் பெட்ரோலியத்தை சிதைத்தே தயாரிக்கப்படுகிறது. சைலீன் மாற்றியன்கள் உள்ளிட்ட பல அரோமாட்டிக் சேர்மங்கள் இதிலிருந்து கிடைக்கின்றன. மெட்டா-சைலீனை ஆர்த்தோ-சைலீனாக மாற்ற முடியும். 2000 ஆம் ஆண்டில் மட்டும் 500,000 டன் சைலீன்கள் நிகரமாக உற்பத்தி செய்யப்பட்டுள்ளன.  
## பயன்
பல வேதிப்பொருள்கள், மருந்துகள் தயாரிக்க உதவும் முன்னோடிச் சேர்மமான தாலிக் நீரிலி உற்பத்தியில் ஆர்த்தோ-சைலீன் பெருமளவு பயன்படுகிறது .  
## நச்சுத்தன்மை
சைலின்கள் நச்சுத்தன்மை கொண்டவை அல்ல, எடுத்துக்காட்டாக இவற்றின் உயிர் கொல்லும் அளவு எலிகளுக்கு வாய்வழியாக கொடுக்கும் அளவு 4300 மி.கி / கிலோ,கிராம் ஆகும். விலங்கு மற்றும் சைலீன் மாற்றியன்களுக்கு ஏற்ப இந்த அளவு மாறுபடும். சைலீன்கள் போதைப் பொருள் விளைவுகளில் பங்குபெறுகின்றன.
# எஸ். ஆர். ஜெயதுரை

**எஸ். ஆர். ஜெயதுரை** (பிறப்பு: 1969 மார்ச் 19) என்பவர் ஒரு தமிழக அரசியல்வாதி ஆவார். இவர் திராவிட முன்னேற்ற கழகத்தைச் சேர்ந்தவர். இவர் தூத்துக்குடி நாடாளுமன்றத் தொகுதியின் நாடாளுமன்ற உறுப்பினராக இருந்தார்.  

ஜெயதுரை 1969 ஆம் ஆண்டில் தூத்துக்குடியில் உள்ள கீழ்பிடாகை கஸ்பா மொட்டச்சிகுடியிருப்பு கிராமத்தில் பிறந்தார். இளங்கலை அறிவியல் (பி. எஸ். சி) பட்டதாரியான இவர், போப்ஸ் கல்லூரியின் முன்னாள் மாணவர் ஆவார். 1999இல் திருமணம் செய்துகொண்ட இவருக்கு ஐந்து மகள்கள் உள்ளனர். தற்போது சென்னையில் வசிக்கிறார்கள்.  

## ஆதாரங்கள்
# ஜி. எஸ். ஜெயலால்



**ஜி. எஸ். ஜெயலால்** (*G. S. Jayalal*) ஒரு அரசியல் ஆர்வலர் மற்றும் கேரளாவில் உள்ள சாத்தன்னூர் சட்டமன்றத் தொகுதியின் சட்டமன்ற உறுப்பினரும் ஆவார். தற்போது இந்தியப் பொதுவுடைமைக் கட்சியின் மாநிலங்களவை உறுப்பினராக உள்ளார். 2016 கேரள சட்டமன்றத் தேர்தலில் ஜி. எஸ். ஜெயலால் 67606 வாக்குகள் பெற்றார். 2011-ஆம் ஆண்டில், அவர் சாத்தனூர் தொகுதியில் இருந்து சட்டமன்றத்திற்கும் தேர்ந்தெடுக்கப்பட்டார். இவர் கேரள 13ம் சட்டப்ரபேரவைக்கு சாத்தன்னூர் தொகுதியிலிருந்து தேர்ந்தெடுக்கப்பட்ட உறுப்பினர் ஆவார்.  

## சட்டசபைத் தேர்தல் வேட்பாளர் வரலாறு
| 2011 | சாத்தன்னூர் | பிந்து கிருட்டிணா (இ. தே. கா) | வெற்றி | 12,589 |  |
| --- | --- | --- | --- | --- | --- |
| 2016 | சாத்தன்னூர் | பி. பி. கோபாகுமார் (பா. ஜ. க) | வெற்றி | 34,407 |  |
| 2021 | சாத்தன்னூர் | பி. பி. கோபாகுமார் (பா. ஜ. க) | வெற்றி | 17,206 | } |
# பி. சத்யன்



**பி. சத்யன்** (*B. Satyan*) இந்தியாவைச் சேர்ந்த ஓர் அரசியல்வாதியாவார். கேரள மாநிலத்தின் அட்டிங்கல் தொகுதியில் போட்டியிட்டு வென்று 13 ஆவது சட்டப்பேரவையில் சட்டமன்ற உறுப்பினராகப் பணிபுரிந்தார். இந்திய பொதுவுடமைக் கட்சியின் மார்க்சிய பிரிவைச் சேர்ந்த இவர் அக்க்ட்சியின் தலைவராகவும் இருந்தார். மாணவர் இயக்கத்தின் மூலம் அரசியலுக்கு வந்தார். திருவனந்தபுரம் பல்கலைக்கழக கல்லூரித் தலைவராகவும், கேரளப் பல்கலைக்கழக ஆட்சிக்குழுவில் உறுப்பினராகவும் பணியாற்றியுள்ளார். திருவாடானை மாவட்ட பஞ்சாயத்து தலைவராகவும், திருவனந்தபுரம் மாநகராட்சி கவுன்சிலராகவும் பணியாற்றியுள்ளார். 2011 மற்றும் 2016 ஆம் ஆண்டுகளில் அட்டிங்கல் தொகுதியில் இருந்து கேரள சட்டசபைக்கு போட்டியிட்டு வெற்றி பெற்றார்.  

சத்யனின் தந்தை பெயர் பாசுகரன் ஆகும். தாயார் பெயர் தங்கம்மா. இவருக்கு லீனா தாமசு என்ற மனைவியும் ஒரு மகனும் ஒரு மகளும் உள்ளனர்.
# எம். கிருஷ்ணசாமி

**எம். கிருஷ்ணசாமி ** என்பவர் ஒரு இந்திய அரசியல்வாதி ஆவார். இவர் இந்திய நாடாளுமன்ற ஆரணி மக்களவைத் தொகுதியின் முன்னாள் உறுப்பினர் ஆவார். அவர் இந்திய தேசிய காங்கிரஸ் கட்சியைச் சேர்ந்தவர். இவர் தமிழ்நாடு காங்கிரசு கமிட்டியின் தலைவராக 2006 முதல் 2008 வரை இருந்துள்ளார்.  

## குடும்பம்
கிருஷ்ணசாமிக்கு எம். கே. விஷ்ணு பிரசாத் என்ற மகனும், சௌமியா அன்புமணி என்ற மகளும் உள்ளனர்.  

## ஆதராங்கள்
# கே. அசோக் குமார்


**கே அசோக் குமார்** (பிறப்பு: செப்டம்பர் 27, 1953) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்ற கழக வேட்பாளராக கிருட்டிணகிரி தொகுதியில் இருந்து தேர்ந்தெடுக்கப்பட்டார்.  

இவர் கிருட்டிணகிரி மாவட்ட ஊராட்சிக் குழு தலைவராக இருந்தார்.  

## ஆதாரங்கள்
# வே. சசி

**வே. சசி** (ஆங்கிலம்: *V. Sasi*; மலையாளம்: വി. ശശി) என்பவர் 13வது கேரள சட்டமன்றம் மற்றும் 14வது கேரள சட்டமன்ற உறுப்பினராக இருந்த இந்திய அரசியல்வாதி ஆவார். இவர் 2016 முதல் 2021 வரை கேரள சட்டப்பேரவையின் துணை சபாநாயகராக இருந்தார். இவர் இந்தியப் பொதுவுடைமைக் கட்சியை சேர்ந்தவர். இவர் சிறயின்கீழ் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.  

## தனிப்பட்ட வாழ்க்கை
ஏ. வேலு மற்றும் கே.சாரதா தம்பதியருக்கு மகனாக, சசி 1950 மே 12 அன்று பிறந்தார். பொறியியல் துறையில் இளநிலைப் பட்டம் பெற்றவர். இவருக்கு சுமா என்ற பெண்ணுடன் திருமணமாகி 2 குழந்தைகள் உள்ளனர்.
# மா. சந்திரகாசி


**மா. சந்திரகாசி** (*M. Chandrakasi*)(பிறப்பு: 4 சனவரி, 1969) என்பவர் இந்திய அரசியல்வாதியும் தமிழ்நாட்டிலிருந்து தேர்ந்தெடுக்கப்பட்ட தற்போதைய நாடாளுமன்ற உறுப்பினரும் ஆவார். இவர் 2014 ஆம் ஆண்டு நடந்த நாடாளுமன்றத் தேர்தலில், அண்ணா திராவிட முன்னேற்ற கழக வேட்பாளராக சிதம்பரம் தொகுதியில் இருந்து நாடாளுமன்றத்திற்குத் தேர்ந்தெடுக்கப்பட்டார்.  

## ஆதாரங்கள்
# சு. இராசேந்திரன்


**சு. இராசேந்திரன்** (*S. Rajendran*, சூன் 1, 1956 - பிப்ரவரி 24, 2019) ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் 2014 தேர்தலில், அனைத்திந்திய அண்ணா திராவிட முன்னேற்றக் கழக வேட்பாளராக, விழுப்புரம் தொகுதியிலிருந்து, இந்திய நாடாளுமன்றத்திற்குத் தேர்ந்தெடுக்கப்பட்டார்.  

இவர் பெப்ரவரி 24, 2019 ஆம் ஆண்டு காலை 6.30 மணிக்கு நடைபெற்ற சாலை விபத்தில் மரணமடைந்தார்.
# ஏ. சி. ஜோஸ்


## பிறப்பு & இறப்பு
அம்பேத் சாக்கோ ஜோஸ் 5 பிப்ரவரி 1937ல் இடப்பள்ளியில் பிறந்தார். இவர் கொச்சியிலுள்ள தூய ஆல்பர்ட் கல்லூரியிலும் அரசு சட்டக் கல்லூரியிலும் கல்வி பயின்றார். இவர் தன் 79ம் வயதில் சனவர் 23, 2016 அன்று காலமானார்.
# எஸ். எஸ். ராமசுப்பு



**எஸ். எஸ். இராமசுப்பு** (பிப்ரவரி 11, 1950, ஆலங்குளம், திருநெல்வேலி) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் 2009ஆம் ஆண்டு முதல் 2014 வரை திருநெல்வேலி மக்களவைத் தொகுதி உறுப்பினராக பணியாற்றியவர் ஆவார் மேலும் 1989 மற்றும் 1991 தேர்தல்களில் ஆலங்குளம் சட்டமன்றத் தொகுதியிலிருந்து இந்திய தேசிய காங்கிரசு கட்சி வேட்பாளராக போட்டியிட்டு தமிழக சட்டசபைக்கு உறுப்பினராகத் தேர்ந்தெடுக்கப்பட்டார்.  

ராமசுப்புவின் தந்தை எஸ். சுடலைமுத்து நாடார் நெல்லை மாவட்டத்தில் இந்திய தேசிய காங்கிரசு கட்சியில் தீவிரமாக செயல்பட்டார். ராமசுப்புவின் அரசியல் வாழ்க்கை 1972இல் மாவட்ட மாணவர் காங்கிரசில் பணியாற்றியதன் வழியாக தொடங்கியது. வங்கியில் ஏழு ஆண்டுகள் பணியாற்றிய நிலையில் காங்கிரசு கட்சியின் முழுநேர அரசியல்வாதியாக ஆனார்.  

1989ஆம் ஆண்டு திராவிட கட்சிகளுடன் கூட்டணி இல்லாமல் சதனித்து தமிழ்நாடு சட்டமன்ற தேர்தலில் போட்டியிட தமிழ்நாடு காங்கிரசு கட்சி குழு முடிவு செய்தது. ஆலங்குளம் சட்டமன்றத் தொகுதியில் போட்டியிட ராமசுப்பு தேர்ந்தெடுக்கப்பட்டார். இத்தேர்தலல் ஆலடி அருணா மற்றும் கருப்பசாமி பாண்டியன் ஆகியோரை எதிர்த்து போட்டியிட்டு வென்றாா். ராமசுப்பு மீண்டும் 1991 சட்டசபை தேர்தலில் போட்டியிட்டு 32,000 வாக்குகளைப் பெற்றார்.  

2009 பொதுத் தேர்தலில் இவர் திருநெல்வேலி மக்களவைத் தொகுதியிலிருந்து மக்களவைக்கு தேர்ந்தெடுக்கப்பட்டார். நாடாளுமன்ற கூட்டத் தொடர்களில் இவர் 1,000க்கும் அதிகமான கேள்விகளை கேட்டார். மேலும் மீனவர்கள் (நலன்புரி) மசோதா மற்றும் சிறப்ப கல்வி வசதிகள் மசோதா (வறுமைக் கோட்டிற்கு கீழே வாழும் பெற்றோர்களின் குழந்தைகளுக்கானது) ஆகியவற்றை அறிமுகப்படுத்தினார்.  

## ஆதாரங்கள்
# மெட்டா சைலீன்



**மெட்டா சைலீன்** (m-Xylene) என்பது C<sub>6</sub>H<sub>4</sub>(CH<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். m-சைலீன் என்றும் இதை அழைக்கலாம். அரோமாட்டிக் ஐதரோகார்பன் என்று வகைப்படுத்தப்படும் இச்சேர்மம் பென்சீனுடன் இரண்டு மெத்தில் தொகுதிகளைக் கொண்டுள்ள *o*-சைலீன் மற்றும் *p*-சைலீன் ஆகிய இரண்டு மாற்றியங்களைக் கொண்டுள்ளது. மெட்டா என்ற கிரேக்கச் சொல்லின் பொருள் "இடையில்" என்பதாகும். இரண்டு மெத்தில் தொகுதிகளும் பென்சீன் வளையத்தில் 1 மற்றும் 3-ஆம் இடங்களில் ஒன்றுவிட்டு ஒன்றாக இடையில் பதிலீடு செய்யப்பட்டுள்ளதால் இது மெட்டா சைலீன் என்று வழங்கப்படுகிறது. மெட்டா சைலீன் உள்ளிட்ட அனைத்து சைலீன்களும் நிறமற்றவையாகவும் எளிதில் தீப்பிடிக்கும் பண்பையும் கொண்டுள்ளன.  
## தயாரிப்பு
பெட்ரோலியம் மற்றும் நிலக்கரி தார் ஆகியவற்றில் இயற்கையாகவே சைலீன்கள் உள்ளன. பெட்ரோலியப் பொருட்களில் பொதுவாக சைலீன்கள் எடையளவில் ஒரு விழுக்காடு (1%) உள்ளன. சைலீன்களின் கலவையை பகுதியாக சல்போனேற்றம் செய்து பின்னர் சல்போனேற்றம் அடையாத எண்ணெய்களை நீக்கிவிட்டு தொடர்ந்து சல்போனேற்றம் அடைந்த விளைபொருளை கொதிநீராவிமுறைக் காய்ச்சி வடிப்பு மூலம் மெட்டா சைலீனாக பிரித்தெடுக்கலாம்.  

## பயன்பாடு
மெட்டா சைலீனின் முதன்மையான வேதியியல் பயன்பாடு ஐசோப்தாலிக் காடி உற்பத்தியாகும். குளிர்பான புட்டிகள் தயாரிக்கப் பயன்படும் பாலியெத்திலின் டெரிப்தாலேட்டின் பண்புகளை மாற்றியமைக்க இணைபலபடியாக்கல் ஒருமமாக மெட்டா சைலீன் பயன்படுத்தப்படுகிறது. m-சைலீனில் உள்ள இரண்டு மெத்தில் தொகுதிகளும் ஆக்சிசனேற்றம் அடைந்து கார்பாக்சில் தொகுதியாக மாற்றப்படும் செயல்முறை ஐசோப்தாலிக் காடி தயாரித்தலில் இடம்பெறுகிறது. 2,4- மற்றும் 2,6-சைலிடின் தயாரிப்பிலும், சிறிய அளவிலான வேதிப்பொருட்கள் தயாரிப்பதிலும் ஒரு மூலப்பொருளாகவும் மெட்டா சைலீனின் பயன்படுத்தப்படுகிறது.  

## நச்சுத்தன்மை
இவ்வகை சைலீன்கள் கடுமையான நச்சுத்தன்மை கொண்டவை இல்லை. எலிகளுக்கு வாய்வழியாகக் கொடுக்கப்படும் போது இதன் உயிர்கொல்லும் அளவு 4300 மி.கி/ கி.கி ஆகும். நச்சுத்தன்மையை விட இவற்றின் உணர்விழக்கச்செய்யும் விளைவுகளே ஓர்மையுடன் கருதப்படுகின்றன.
# ஜகதிஷ் பிரதான்


**ஜகதிஷ் பிரதான்** (*Jagdish Pradhan*) ஒரு இந்திய அரசியல்வாதியாவார். இவர் புது தில்லியின் ஆறாவது சட்டமன்றத்தின் உறுப்பினராகவும் இருக்கிறார்.  

## பதவிகள்

| 01 | பிப்ரவரி 2015 | தற்போது வரை | தில்லியின் ஆறாவது சட்டமன்றத்தின் உறுப்பினர் | } |
| --- | --- | --- | --- | --- |
## இதனையும் பார்க்கவும்
பாரதிய ஜனதா கட்சி  

- தில்லி சட்டமன்றம்
- இந்திய அரசு
- முஸ்தபாபாத் சட்டமன்றத் தொகுதி
- இந்திய அரசியல்
# அப்துல் ஜப்பார் (தமிழ்நாடு மட்டைப் பந்து வீரர்‌)

**அப்துல் ஜப்பார்** (*Abdul Jabbar*) இந்தியாவின் ஆந்திரப்பிரதேச மாநிலம் ஐதராபாத்தைச் சேர்ந்த ஒரு துடுப்பாட்ட விளையாட்டு வீரராவார். 1952 ஆம் ஆண்டு ஏப்ரல் மாதம் 18 ஆம் நாளன்று இவர் பிறந்தார். ஓர் உறுதியான இடது கை நடுவரிசை மட்டையாளராக ஜப்பார் விளையாடினார். தன்னுடைய 15 ஆண்டுகால துடுப்பாட்ட வரலாற்றில் ஜப்பார் முதல் தரப்போட்டிகளில் விளையாடி 4,000 ஓட்டங்களுக்கு மேல் எடுத்துள்ளார். 1972-73 முதல் 1986-87 வரை தமிழ்நாடு அணிக்காக ஜப்பார் தனது முதல் தர துடுப்பாட்ட போட்டிகளில் விளையாடியுள்ளார். 1975-76 ஆம் ஆண்டில் கர்நாடகாவுக்கு எதிரான போட்டியில் ஜப்பார் இரட்டை சதம் அடித்தார். 1986-87 இல் முதல் தர கிரிக்கெட்டில் இருந்து ஓய்வு பெற்றார். பிற்காலத்தில் அசாம் மாநில ரஞ்சிக் கோப்பை அணியின் பயிற்சியாளராக இருந்தார்.
# தகானு

<div><div></div></div>  

**தகானு** என்பது மகாராட்டிர மாநிலத்திலுள்ள , கொங்கன் பிரிவிலுள்ள பல்கார் மாவட்டத்தின் மாநகராட்சியும் கடற்கரை நகரும் ஆகும். இது மும்பை நகரத்திலிருந்து 110 கி. மீ தூரத்தில் அமைந்துள்ளது. இங்கு ரிலையன்ஸ் ஆற்றல் என்ற மிப்பெரிய தனியார் அனல் மின் நிலையம் மற்றும் தாராப்பூர் அணுமின் நிலையம் ஆகியவையும் இங்கு உள்ளன.
# பதே சிங் (தில்லி அரசியல்வாதி)


**பதே சிங்** (*Fateh Singh*) இந்தியாவின் தில்லி நகரத்தில் உள்ள ஆம் ஆத்மி கட்சியைச் சேர்ந்த ஓர் அரசியல்வாதியாவார். சௌத்ரி பதே சிங் என்ற பெயராலும் இவர் அழைக்கப்படுகிறார். தில்லியின் ஆறாவது சட்டமன்றத்தில் உறுப்பினராக இருந்தார். தில்லியின் கோகல்பூர் சட்டமன்றத் தொகுதியை இவர் பிரதிநிதித்துவப்படுத்தினார். முன்னதாக இவர் பாரதிய சனதா கட்சியின் உறுப்பினராக இருந்தார். தில்லியின் முதல் சட்டமன்றத்தில் உறுப்பினராகவும் இருந்தார் 1995 ஆம் ஆண்டு முதல் 1998 அம் ஆண்டு வரை அதன் துணை சபாநாயகராக பணியாற்றினார்.  

## தனிப்பட்ட வழ்க்கை
பதே சிங் தொழிலால் ஒரு வியாபாரி.  

## அரசியல் வாழ்க்கை
பதே சிங் 1993 ஆம் ஆண்டு தில்லி சட்டமன்றத் தேர்தலில் பாரதிய சனதா கட்சி சார்பாக பட்டியல் சாதியினருக்காக ஒதுக்கப்பட்ட நந்துநகரி சட்டமன்றத் தொகுதியில் போட்டியிட்டார். 13,429 வாக்குகள் பெற்றார் மற்றும் 781 வாக்குகள் வித்தியாசத்தில் தனது நெருங்கிய போட்டியாளரான இந்திய தேசிய காங்கிரசின் ரூப் சந்தை தோற்கடித்தார். தில்லியின் முதல் சட்டமன்ற உறுப்பினரானார். 1995 முதல் 1998 வரை துணை சபாநாயகராகத் தேர்ந்தெடுக்கப்பட்டார். சபாநாயகராக விதிகள் குழுவிலும் உறுப்பினராக இருந்தார்.  

பதே சிங் 2008 ஆம் ஆண்டு நடைபெற்ற தில்லி சட்டமன்றத் தேர்தலில் கோகல்பூரில் (சட்டமன்றத் தொகுதி) இருந்து போட்டியிட்டார். 10,262 வாக்குகள் பெற்று நான்காவது இடத்தைப் பிடித்தார். பகுசன் சமாச் கட்சியின் சுரேந்திர குமார் வெற்றி பெற்ற நிலையில், பாசகவின் ரஞ்சீத் சிங் மூன்றாவது இடத்தைப் பிடித்தார்.  
பதே சிங் 2014 திசம்பரில் பாசகவிலிருந்து விலகி அம் ஆத்மி கட்சிக்கு மூன்று பாசக தலைவர்களுடன் சேர்ந்தார். சாக்தராவில் நடந்த ஆம் ஆத்மி பேரணியில் இது அதிகாரப்பூர்வமாக அறிவிக்கப்பட்டது. 2015 தில்லி சட்டப் பேரவைத் தேர்தலில் கோகல்பூரில் இருந்து போட்டியிட்டு 71,240 வாக்குகள் பெற்றார். பாசகாவின் பதவியிலிருந்த சட்டமன்ற உறுப்பினர் ரஞ்சீத் சிங்கை 31,968 வாக்குகள் வித்தியாசத்தில் தோற்கடித்தார்.
# கே. பி. கே. குமரன்


**கே. பி. கே. குமரன்** ஓர் இந்திய அரசியல்வாதியும், முன்னாள் இந்திய மாநிலங்களவை உறுப்பினரும் ஆவார். இவர் திராவிட முன்னேற்றக் கழகம் சார்பில், இந்திய நாடாளுமன்றத்தின் மேல் சபையான, ராஜ்ய சபாவிற்கு, தமிழகத்திலிருந்து தோ்ந்தெடுக்கப்பட்ட முன்னாள் நாடாளுமன்ற உறுப்பினர் ஆவார். இவர் கே. பி. கந்தசாமியின் மகனும் மற்றும் சி. பா. ஆதித்தனாரின் பேரனும் ஆவார்.  

## வெளி இணைப்புகள்
- Official Rajya Sabha website
# பல்லவர் கொடி


**பல்லவர் கொடி** என்பது தமிழகத்தின் பல்லவப் பேரரசின் கொடியாகும். பல்லவ அரச சின்னம் சிங்கம் மற்றும் நந்தி ஆகும், இது மாறக்கூடியதாக இருந்தது. ஒவ்வொரு பல்லவ மன்னனுக்கும் சொந்தமாக ஒரு பதாகை இருந்தது. எடுத்துக்காட்டாக, இரண்டாம் நரசிம்ம பல்லவன் சிங்கத்தை அவரது சின்னமாகப் பயன்படுத்தினார், இரண்டாம் நந்திவர்மன் நந்தியை விரும்பினார். முதலாம் பரமேஸ்வரவர்மன் ஆட்சியின்போது பல்லவ சின்னமாக கட்வங்கம் இருந்தது. சிங்கத்திலும் பல வகையான சிங்கங்களை பல்லவர்கள் அமைத்தனர், காஞ்சி புரத்தை ஆண்ட முதன்மையான பல்லவ மன்னர் பெயர்கள் சிம்ம சென்ற சொல்லை உடையதாக இருந்தன (சிம்மவர்மன் I, சிம்மவிஷ்ணு, முதலாம் நரசிம்ம பல்லவன்...). சிம்ம வரிசை வாரிசுகள் சிங்கச் சின்னத்தைக் கொண்டவர்களாக இருந்தனர்.
# பிரபு சவுகான்



**பிரபு பாமலா சவுகான்** (*PrabhuBamalaChauhan*) ஓர் இந்திய அரசியல்வாதியும் கர்நாடகாவைச் சேர்ந்த சட்டமன்ற உறுப்பினரும் ஆவார். எடியூரப்பா அமைச்சரவையில் 20 ஆகத்து 2019 முதல் கர்நாடகாவின் கால்நடை பராமரிப்புத் துறை அமைச்சராக இருந்தார். பின்னர் பசவராச்சு பொம்மை அமைச்சரவையில் இரண்டாவது முறையாக 4 ஆகத்து 2020 அன்று அமைச்சராக அதே இலாகாவில் பதவியேற்றார். 2008 ஆம் ஆண்டு முதல் அவுராத் சட்டமன்றத் தொகுதியில் இருந்து கர்நாடக சட்டமன்ற உறுப்பினராக இருந்தார். மேலும் பிதார் மாவட்டத்தின் பொறுப்பு அமைச்சராகவும் இவர் இருந்தார். பசவராச்சு பொம்மை அமைச்சரவையில் யாத்கிரி மாவட்டப் பொறுப்பு அமைச்சராகப் பதவி வகித்தார்.  

2008 ஆம் ஆண்டு ஒதுக்கப்பட்ட தொகுதியான ஔரத் தொகுதியில் இருந்து கர்நாடக சட்டசபைக்கு பிதாரின் தற்போதைய எம்பி நர்சிங்ராவ் சூர்யவன்சியை தோற்கடித்து இவர் வெற்றி பெற்றார். 2013 மற்றும் 2018 ஆம் ஆண்டு தேர்தல்களில் அதே தொகுதியில் (அவுரத்) வெற்றி பெற்றார். மகாராட்டிராவின் முன்னாள் துணை முதல்வரான கோபிநாத் முண்டே இவருக்கு வழிகாட்டியாக இருந்தார். சவுகான் அவுரத் முன்னாள் எம்எல்ஏ குண்டப்பா வழக்கறிஞரின் ஆதரவாளர் ஆவார்.
# அணுசக்தி நகர் சட்டமன்றத் தொகுதி

**அணுசக்தி நகர் சட்டமன்றத் தொகுதி** (*Anushakti Nagar Assembly constituency*; மராட்டியம்: अणुशक्ती नगर विधानसभा मतदारसंघ) என்பது மேற்கு இந்தியாவின் மகாராஷ்டிரா மாநிலத்தில் உள்ள 288 சட்டமன்றத் தொகுதிகளில் ஒன்றாகும்.  

## கண்ணோட்டம்
அணுசக்தி நகர் (தொகுதி எண் 171) மும்பை புறநகர் மாவட்டத்தில் அமைந்துள்ள தொகுதி ஆகும். 2009 ஆம் ஆண்டு புள்ளிவிபரப்படி மொத்த வாக்காளர்கள் 238,902 (இதில் ஆண்கள் 132,549, பெண்கள் 106,353).  

## சட்டமன்ற உறுப்பினர்கள்
| 2009 | நவாப் மாலிக் | தேசியவாத காங்கிரசு கட்சி |
| --- | --- | --- |
| 2014 | துக்காராம் கத்தே | சிவ சேனா |
# எஸ். பி. எம். சையது கான்

**எஸ். பி. எம். சையது கான்** என்பவர் ஒரு இந்திய அரசியல்வாதி ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சேர்ந்தவராவார். இவர் இந்திய நாடாளுமன்றத்தின் மேலவையான மாநிலங்களவைக்கு தமிழகத்தின் சார்பில் தேர்ந்தெடுக்கபட்டார்.  

## வெளி இணைப்புகள்
- Profile on Rajya Sabha website
# எம். கிருஷ்ணப்பா


**எம். கிருஷ்ணப்பா** என்பவர் இந்திய அரசியல்வாதியும் கர்நாடக சட்டமன்றத்தின் உறுப்பினரும் ஆவார். இவர் இந்திய தேசிய காங்கிரசின் சார்பாக தேர்ந்தெடுக்கப்பட்டார்.  

## போட்டியிட்டத் தொகுதி
தெற்கு பெங்களூரூ பகுதியிலுள்ள விஜய் நகர் தொகுதிலிருந்து கர்நாடக சட்டமன்றத்தின் உறுப்பினராக தேர்ந்தெடுக்கப்பட்டார்.  

## சார்ந்த கட்சி
இவர் இந்திய தேசிய காங்கிரசு கட்சியைச் சார்ந்தவர்.  

## வெளியிணைப்புகள்
- Karnataka Legislative Assembly
# என். ஒய். கோபாலகிருஷ்ணா



**என். ஒய். கோபாலகிருஷ்ணா** என்பவர் இந்திய அரசியல்வாதி மற்றும் கர்நாடக சட்டமன்றத்தின் உறுப்பினராக இரண்டுமுறை தேர்ந்தெடுக்கப்பட்டவர். இவர் இந்திய தேசிய காங்கிரஸ் கட்சியைச் சேர்ந்தவர்.  
## தொகுதி
இவர் பெல்லாரி தொகுதியில் இருந்து 2014 தேர்ந்தெடுக்கப்பட்டார். 2008 முதல் 2013 வரை மோலகாமுரு தொகுதியின் உறுப்பினராக இருந்தார்.  
## அரசியல் கட்சி
இவர் இந்திய தேசிய காங்கிரஸ் கட்சியைச் சேர்ந்தவர்.
# எம். கமலநாதன்

**எம். கமலநாதன்** (10 ஏப்ரல் 1931 - 21 நவம்பர் 1997) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் திராவிட முன்னேற்ற கழகத்தைச் சேர்ந்தவர்.  

## வாழ்க்கைக் குறிப்பு
1931-ஆம் ஆண்டு ஏப்ரல் 10-ஆம் தேதி கமலநாதன் பிறந்தார். 1962 முதல் 1967 வரை ஊத்தங்கரை சட்டமன்றத் தொகுதி உறுப்பினராகவும், 1967 முதல் 1970 வரை நான்காவது மக்களவை உறுப்பினராகவும் பணியாற்றினார். 1971 முதல் 1972 வரை, 1972 முதல் 1978 வரை ராஜ்ய சபா உறுப்பினராகவும் பணியாற்றினார்.  

## குடும்பம்
கமலாநாதன் கே. சகுந்தலா என்பவரை மணந்தார். இவருக்கு ஒரு மகனும், இரண்டு மகள்களும் உள்ளனர்.
# கலினா சட்டமன்றத் தொகுதி

**கலினா சட்டமன்றத் தொகுதி** (மராட்டிய மொழி<span id="cxmwAw" tabindex="0">: </span><span lang="mr" id="cxmwAw" tabindex="0">कलिना विधानसभा मतदारसंघ</span>  
) (தொகுதி எண் : 175) என்பது மேற்கு இந்தியாவின் மகாராஷ்டிரா மாநிலத்திலுள்ள 288 சட்டமன்றத் தொகுதிகளில் ஒன்றாகும்.  

## விவரம்
கலினா மும்பை புறநகர் மாவட்ட<nowiki/>த்திலுள்ள 26 சட்டமன்றத் தொகுதிகளில் ஒன்றாகும். 2009 ஆம் ஆண்டு நடைபெற்ற தேர்தலின்போது, இத்தொகுதியின் மொத்த வாக்காளர்களின் எண்ணிக்கை 257,576 ஆகும். இதில் 144,501 பேர் ஆண்கள், 113,075 பேர் பெண்கள் ஆவர்.  

## சட்டப் பேரவை உறுப்பினர்கள்
| 2009 | கிரிபாசங்கர் சிங் | இந்திய தேசிய காங்கிரஸ் |  |
| --- | --- | --- | --- |
| 2014 | சஞ்சய் பொட்னிஸ் | சிவ சேனா | } |
# என். அனில் லேட்

**என். அனில் லேட்** என்பவர் ஒரு இந்திய அரசியல்வாதி ஆவார். இவர் கர்நாடக மாநிலம் பெல்லாரி சட்டமன்ற உறுப்பினராக இருக்கிறார். இவர் இந்திய தேசிய காங்கிரசு கட்சியைச் சேர்ந்தவர்.  

இவர் இரும்பு கணிமச் சுரங்க முறைகேட்டில் குற்றம் சாட்டப்பட்டு, சிபிஐ ஆல் 2015ல் கைது செய்யப்பட்டார்.  

இவர் 2008-2015 காலப்பகுதியில் கர்நாடகத்தில் இருந்து மாநிலங்களவை உறுப்பினராக தேர்ந்தெடுக்கப்பட்டு இருந்தார். ஆனால், 20, மே 2013 அன்று அவர் மாநிலங்களவை உறுப்பினர் பதவியை ராஜினாமா செய்தார்.
# கே. வசந்த பங்கேரா



**கே. வசந்த பங்கேரா** (*K. Vasantha Bangera*; 15 சனவரி 1946 – 8 மே 2024) இந்தியாவின் கர்நாடகா மாநிலத்தைச் சேர்ந்த ஓர் அரசியல்வாதியாவார். ஐந்து முறை கர்நாடக சட்டமன்ற உறுப்பினராக இருந்துள்ளார். பெல்தங்கடி தொகுதியை பங்கேரா பிரதிநிதித்துவப்படுத்துகிறார். பெல்தங்கடி தொகுதியின் முதலாவது பாரதீய சனதா கட்சி சட்டமன்ற உறுப்பினர் என்ற சிறப்பு இவருக்கு உள்ளது.  

## அரசியல் கட்சி
பாரதீய சனதா கட்சி, சனதா தளம், காங்கிரசு என பலகட்சிகளிலும் இருந்துள்ள இவர் தற்போது இந்திய தேசிய காங்கிரசு கட்சியில் உள்ளார்.
# வெள்ளரி வடிரசம்

**வெள்ளரி வடிரசம்** ஒரு மரபான வடித்திரக்கல் ஆகும். இது புளிப்பு, உப்பு, உருளைக்கிழங்கு சேர்த்து தயாரிக்கப்படுகிறது. சிரியா மற்றும் உக்ரைனில் இது உரோசோல்னிக் என்று அழைக்கப்படுகிறது.  

வெள்ளரி வடிரசத்தில் வெள்ளரி ஒரு முதன்மை மூலப்பொருள்; தற்போது பல்வேறு சமையல்களில் இது உள்ளது. இதில் இரண்டு முதன்மை வகைகள் உள்ளன, ஒன்று புதிய வெள்ளரி வடிரசம், மற்றது இயல்பு வெள்ளரி வடிரசம் ஆகும் இதில் ஊறுகாய் தயாரிக்கப்படுகிறது.  

## புதிய வெள்ளரி வடிரசம்
புதிய வெள்ளரி வடிரசம் ஒரு கலவை (வெள்ளரி, மசாலா, பிற காய்கறிகள் அல்லது பழங்கள், முதலியன கலந்தது.) குளிர் பருகலாகப்  பரிமாறலாம். சிலர், சில வகையான குழம்பும் இதில் சமைப்பார்கள். அதைச் சூடான அல்லது குளிர்ந்த நிலையில் பரிமாறலாம்.
# எம். ஜே. அப்பாஜி


**எம். ஜே அப்பாஜி**  என்பவர் ஒரு இந்திய அரசியல்வாதி ஆவார். இவர் கர்நாடக சட்டமன்றத்தின் உறுப்பினராக இருக்கிறார். இவர் ஜனதா தள கட்சியின் சார்பாக பத்ராவதி தொகுதியில் இருந்து தேர்ந்தெடுக்கப்பட்டார்.  

## அரசியல் கட்சி
இவர் ஜனதா தளம் (சமயச்சார்பற்ற) கட்சியைச் சார்ந்தவர்.
# பாண்டியர் கொடி


**பாண்டியர் கொடி** என்பது தமிழகத்தை ஆண்ட பாண்டியர்களின் கொடி ஆகும் இது ஒற்றை மீனாகவோ அல்லது இரட்டை மீன்களாகவோ இருக்கலாம். ஆனால் கொடியைப் பற்றிய குறிப்பும் விளக்கமும் இல்லை. எனவே, ஊடகங்களில் பயன்படுத்தப்பட்ட எந்த பாண்டியர் கொடிகளும் உவமைக்காக உருவாக்கப்பட்டவையே. தொல்பொருள் கண்டுபிடிப்புகள் மற்றும் வரலாற்று உவமைகளின் படி இரட்டை மீன் அல்லது ஒற்றை மீன் கொண்ட கொடிகள் இருந்துள்ளன.  
நாணயத்தில் பொறிக்கப்பட்டுள்ளது.]]  
12 ஆம்-நூற்றாண்ல் வாழ்ந்த தமிழ் அரசவைப் புலவரான ஒட்டக்கூத்தரின் பாடல் வரிகள் சோழர் கொடியுடன் ஒப்பிட்டு பாண்டியரின் மீன்கொடியை குறிப்பிடுகிறது.இந்த வரிகளுக்குப் பொருள் "மீன் கொடி (பாண்டியர் கொடி) புலிக் கொடிக்கு (சோழர் கொடி) சமமானதா?"  

மேலும் சிலப்பதிகாரத்தின் காட்சிக் காதையில் வரும் வரிகள், பாண்டியனின் கொடி கயல் கொடி என்பதைச் சுட்டுகிறது.  
<poem>  
வில்லவன்கோதை வேந்தற்கு உரைக்கும்:  
'நும் போல் வேந்தர் நும்மொடு இகலி,  
கொங்கர் செங் களத்துக் கொடு வரிக் கயல் கொடி  
பகைபுறத்துத் தந்தனர்; ஆயினும், ஆங்கு அவை  
திகைமுக வேழத்தின் செவிஅகம் புக்கன; 155  
</poem>  
## புராணம்
இரட்டை மீன் சின்னம் இலங்கை, திருகோணமலையில் உள்ள திருக்கோணேச்சரம் கோயிலில் கருங்கல்லில் செதுக்கப்பட்டுள்ளது.]]  
ஒரு புராணக் கதையின்படி இந்துப் பெண் கடவுளான மீனாட்சி ( மீன்களைப் போன்ற கண்கள் கொண்டவள்) பாண்டிய மன்னனின் மகளாகப் பிறந்தார். பாண்டியர் சின்னமான மீன் அவர்களின் நாணயம் உள்ளிட்டவற்றில் அவர்களின் மரபைக் காட்டும்விதமாக இடம்பெற்றது. *மீனாட்சி* (மீன்+ஆக்ஷி ) என்ற சொல் இரண்டு சொற்களின் சேர்க்கை அதாவது தமிழ்ச் சொல்லான *மீன்* மற்றும் சமசுகிருத சொல்லான *ஆக்ஷி* (கண்).
# ஈஸ்வர பீமன்னா கந்தரே



**ஈஸ்வர பீமன்னா கந்தரே** என்பவர் இந்திய அரசியல்வாதி மற்றும் கர்நாடக சட்டமன்றத்தின் உறுப்பினரும் ஆவார். தற்போது நகர் மற்றும் உள்துறை அமைச்சராக இருக்கிறார். இவர் இந்திய தேசிய காங்கிரசு கட்சியின் சார்பாகத் தேர்ந்தெடுக்கப்பட்டார்.  

## அரசியல் கட்சி
இவர் இந்திய தேசிய காங்கிரசு கட்சியைச் சேர்ந்தவர்.  

## தொகுதி
இவர் பால்கி தொகுதியிலிருந்து தேர்ந்தெடுக்கப்பட்டார்.  

## வெளியிணைப்புகள்
- Karnataka Legislative Assembly
# மகிடிக் கூத்து

**மகிடிக் கூத்து** தம்பலகாமம், வவுனியா, முல்லைத்தீவு, மட்டக்களப்பு போன்ற பிரதேசங்களில் ஆடப்பட்டு வரும் ஒரு முக்கியமான பாரம்பரய கூத்து வகைகளில் ஒன்றாக காணப்படுகின்றது. இது மட்டக்களப்பில் ஆரம்பத்தில் முக்குவரால் ஆடப்பட்ட ஆட்டமுறையாகவும் அதுவே இன்று மட்டக்களப்பு மக்களினால் போற்றப்பட்டு ஆடப்படும் கூத்தாகவும் காணப்படுகின்றது.  

இது இடத்துக்கிடம், அதன் உருவக அமைப்பிலும், ஆடப்படும் முறையிலும், அமைப்பிலும் வேறுபட்டுள்ளது. எனினும், எவ்வராயினும் ஒரு குழுவை இன்னொரு குழு மந்திர தந்திரத்தால் வெற்றி கொண்ட கதைதான் இதன் பிரதான உள்ளடக்கமாகும்.  

மட்டக்களப்பில் இது மூன்றுவகையாக உள்ளடக்கங்களில் ஆடப்படுகின்றன. அதில்  
1. மலையாளத்தார் மட்டக்களப்பாரை வென்றதான உள்ளடக்கம்.
1. மந்திர தந்திர விளையட்டுக்களைக் கொண்டதான உள்ளடக்கம்.
1. புராதண கதை பாத்திரங்களைக் கொண்டதான உள்ளடக்கம்.

மூன்றாவது வகைக்கு மட்டுமே வரி வடிவம் உண்டு. ஏனையவை மரபு வழியாகவும், மகிடி ஆடிய முதியோர் வாய் வழியாகவே பேணப்படுகின்றன.  

மோடியாட்டத்தை பேச்சு வழக்கில் “மகிடி ஆட்டம்” எனக் கூறுவதாகக் கருதப்படுகிறது. தமிழ்நாட்டில் இக்கலை தென் ஆற்காடு மாவட்டத்தில் செஞ்சி வட்டத்தில் உள்ள நல்லாண் பிள்ளை பெற்றாள் என்ற கிராமத்தில் நடைபெறுகிறது.
# ரஹீம் கான் (அரசியல்வாதி)



**இரகீம் கான்** *(Rahim Khan)*என்பவர் இந்திய அரசியல்வாதி மற்றும் கர்நாடக சட்டமன்றத்தி<nowiki/>ன் உறுப்பினராகவும் இருக்கிறார். இவர் இந்திய தேசிய காங்கிரஸ் கட்சியின் சார்பாக தேர்ந்தெடுக்கப்பட்டார்.  

இவர் கருநாடக மாநில அரசில் இளைஞர் அலுவல்கள், விளையாட்டுத் துறை அமைச்சராக 22 திசம்ப 2018 முதல் 8 ஜூலை 2019 வரை இருந்தார்.  

## அரசியல் கட்சி
இவர் இந்திய தேசிய காங்கிரஸ் கட்சியைச் சேர்ந்தவர்.
# மோகன்ராய்

**மோகன் ராய்** (*Mohan Rai*) என்பவர் இந்திய நாட்டின் தமிழக முன்னாள் மட்டைப்பந்து ஆட்டக்காரர். இவர் 1933 ஆம் ஆண்டில் பிறந்தார். இவர் இருபத்து நான்கு ஆட்டங்களில் மெட்ராஸ் அணிக்காக 1955 முதல் 1963 ஆண்டுகளில் விளையாடியுள்ளார். இவர் ஒரு மித வேகப்பந்து வீச்சாளர் ஆவார். இவரது சிறப்பான பங்களிப்பானது 27 ஓட்டங்கள் மட்டுமே விட்டுக்கொடுத்து 4 ஆட்டமிழப்பு செய்தது ஆகும். 1955-56 ஆம் ஆண்டில் நியூசிலாந்து அணி இந்தியா வந்திருந்த போது தென் மண்டல அணிக்காக இவர் விளையாடியுள்ளார்.  

## இறப்பு
இவர் 4 நவம்பர் 2013 அன்று காலமானார்.
# ஜே. டி. பாட்டீல்


**ஜே. டி. பாட்டீல்** (*J. D. Patil*) என்பவர் இந்திய அரசியல்வாதி மற்றும் கர்நாடக சட்டமன்றத்தின் உறுப்பினராகவும் இருக்கிறார். இவர் இந்திய தேசிய காங்கிரஸ் கட்சியின் சார்பாக தேர்ந்தெடுக்கப்பட்டார்.  

## தொகுதி
இவர் பிலாகி சட்டமன்றத் தொகுதியின் சார்பாகப் போட்டியிட்டு சட்டமன்றத்திற்குத் தேர்ந்தெடுக்கப்பட்டார்.  

## அரசியல் கட்சி
இவர் இந்திய தேசிய காங்கிரஸ் கட்சியைச் சேர்ந்தவர்.
# கே. கோபால பூஜாரி



**குந்தபுரா கோபால பூசாரி ** (*Kundapura Gopala Poojary*) என்பவர் இந்தியாவைச் சேர்ந்த ஓர் அரசியல்வாதியும் கர்நாடக மாநில போக்குவரத்து ஆணையத்தின் தலைவராக இருந்தவருமாவார். இந்திய தேசிய காங்கிரசு கட்சியைச் சேர்ந்த இவர்  

கர்நாடகாவின் பைந்தூர் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
# டி. ஆர். பி. ராஜா


**தளிகோட்டை இராசுத்தேவர் பாலு ராஜா** (*T.R.B. Rajaa* ) எனும் **த. இரா. பா. ராஜா** என அழைக்கப்படும் இவர் தமிழ்நாடு அரசின் தொழில், முதலீட்டு ஊக்கவிப்பு மற்றும் வர்த்தகத் துறையின் அமைச்சர் ஆவார். இவர் 2011 முதல் நடைபெற்ற தமிழ்நாடு சட்டமன்றத் தேர்தல்களில் மன்னாா்குடி தொகுதியிலிருந்து சட்டமன்ற உறுப்பினராகத் தோ்ந்தெடுக்கப்பட்டுள்ளார். இவர் திராவிட முன்னேற்றக் கழகத்தின் தகவல் தொழில்நுட்ப அணியின் செயலாளராகவும் பதவி வகிக்கிறார்.  

## கல்வி
ராஜா, சென்னைப் பல்கலைக்கழகத்தில் உளவியல் துறையில் முதுநிலைப் பட்டம் பெற்றுள்ளார். இவர் தனது முனைவர் பட்ட ஆய்விற்கு தத்துவத்துறையில் வழிகாட்டுதல் உளவியலும் மேலாண்மையும் என்ற தலைப்பை எடுத்தார்.  

## **வகிக்கும்** மற்றும் *வகித்த* பதவிகள்

- **மன்னார்குடி சட்டமன்ற உறுப்பினர். 2011 முதல்**
- **தமிழ்நாடு தொழில், முதலீடு ஊக்கவிப்பு மற்றும் வர்த்தகத் துறை அமைச்சர்: 2023 முதல்**
- **தி.மு. கழக தகவல் தொழில்நுட்ப அணிச் செயலாளர்: 2022 முதல்**
- *தி. மு. கழக அயலக அனிச் செயலாளர்: 2021-2022*
- *தமிழக சட்டமன்ற பேரவையின் மாற்றுத் தலைவர்: 2021–2023*
- *தமிழ்நாடு மாநில திட்டமிடுதல் குழு உறுப்பிநர்: 2021–2023*
- *தமிழ்நாடு சட்டமன்ற மதிப்பீட்டு குழுத் தலைவர்: 2021–2023*
- *தமிழ்நாடு பொதுக்கணக்கு குழு உறுப்பினர்: 2012–13; 2019–21; 2021-2023*
- *தமிழ்ப் பல்கலைகழகப் பேரவை உறுப்பினர்: 2019-2021*
- *தமிழ்நாடு பொது நிறுவனங்கள் குழு உறுப்பினர்: 2012-13; 2015–16*
- *தமிழ்நாடு சட்டமன்ற மதிப்பீட்டு குழு உறுப்பினர்: 2011-12; 2014–15; 2021-2023 (தலைவராக)*
- *சென்னைப் பல்கலைகழகப் பேரவை உறுப்பினர்: 2011-13*

## போட்டியிட்ட தேர்தல்கள்
| 2011 | மன்னார்குடி | வெற்றி |  |
| --- | --- | --- | --- |
| 2016 | மன்னார்குடி | வெற்றி |  |
| 2021 | மன்னார்குடி | வெற்றி | } |
# சி. பி. யோகேஷ்வரா


**சி. பி. யோகேஷ்வரா** (*C. P. Yogeshwara*) என்பவர் இந்திய அரசியல்வாதி மற்றும் கர்நாடக சட்டமன்றத்தின் சன்னபட்னாவின் உறுப்பினராகவும் இருக்கிறார். இவர் இந்திய தேசிய காங்கிரஸ் கட்சியின் சார்பாக தேர்ந்தெடுக்கப்பட்டார்.  

இவர் கன்னடத் திரைப்படத்துறையிலும் முன்னணி கதாபாத்திரங்களில் நடித்துள்ளார். உத்தர துருவாதிந்த் தக்சிண துருவாக்கு, பத்ரி, கம்பளஹள்ளி, பிரீத்தி நீ இல்லாடே நா ஹேகிரலி மற்றும் சைனிகா ஆகிய திரைப்படங்களில் இவரது நடிப்பு பாராட்டினைப் பெற்றது. திரைப்படத்தில் இவர் வீரப்பன் தொடர்பான வன யுத்தம் என்ற திரைப்படத்தில் காவலராக நடித்ததுவே கடைசித்திரைப்படமாகும். இவர் பாரதிய ஜனதா கட்சியின் சார்பாக 2020 ஆம் ஆண்டு சூலை 7 ஆம் நாள் சட்டமன்ற மேலவை உறுப்பினராக நியமிக்கப்பட்டார்.
# கிரீன்லாந்து பனிப்பகுதி



கிரீன்லாந்தின் பனிப்பகுதி (கிரீன்லாந்து தீவு, கிரீன்லாந்து மொழி: செர்மெர்சுயூக்) என்பது 1,710,000 சதுர கிலோமீட்டர் (660,000 சதுர மைல்) பரப்பளவில் உள்ளது, இது கிரீன்லாந்து நிலப்பரப்பில் சுமார் 80% ஆகும்.  

இது, அண்டார்க்டிக்கின் பனிப்பகுதிக்குப் அடுத்தபடியாக உலகின் இரண்டாவது மிகப் பெரிய பனி அமைப்பு ஆகும்.கிரீன்லாந்தின் பனிப்பகுதி வடக்கு-தெற்கு திசையில் சுமார் 2,400 கிலோமீட்டர் நீளமுடையதாக உள்ளது, அதன் மிகப்பெரிய அகலம் 1,100 கிலோமீட்டர் (680 மைல்) ஆகும்.இப்பகுதி 77 ° டக்கு அகலாங்கில் அதன் வடக்கு எல்லைக்கு அருகே .உள்ளது. இதன் பனி உயரம் 2,135 மீட்டர் (7,005 அடி) ஆகும். இதன் தடிமன் பொதுவாக 2 கி.மீ. (1.2 மைல்) க்கும் மேற்பட்டது. இதன் மிக அடர்த்தியான பகுதியில் 3 கி.மீ. (1.9 மைல்) அளவு தடிமனுக்குக் காணப்படுகிறது.இது கிரீன்லாந்தின் பனிப்பொழியும் சிறிய பனிச்சிகரங்களைக் கொண்டு 76,000 முதல் 100,000 சதுர கிலோமீட்டர் (29,000 முதல் 39,000 சதுர மைல்) பரப்பளவில் கிரீன்லாந்தைச் சுற்றிப் பரவலாகக் காணப்படுகிறது.  

இங்குள்ள மொத்தப் பனியும் (2,850,000 கனசதுர கிலோமீட்டர்) (684,000 cu mi) உருகினால், அது உலக கடல்நீர் அளவை 7.2 மீட்டர்(24 அடி) உயரத்திற்கு அதிகரித்துவிடும்.
# ஜி. எச். திப்பாரெட்டி


**ஜி. எச். திப்பாரெட்டி ** (*G. H. Thippareddy*) என்பவர் இந்திய அரசியல்வாதியாவார். இவர் கர்நாடக சட்டப் பேரவைக்கு பாரதிய ஜனதா கட்சியின் சார்பாக தேர்ந்தெடுக்கப்பட்டார். இவர் வர் சித்ரதுர்கா தொகுதியை பிரதிநிதித்துவப்படுத்துகிறார்.  

## அரசியல்
1994 கர்நாடக தேர்தலில் சித்ரதுர்கா தொகுதியில் சுயேச்சை வேட்பாளராக போட்டியிட்டு வெற்றி பெற்றார். பின்னர் இந்திய தேசிய காங்கிரசு கட்சியில் சேர்ந்து சித்ரதுர்கா தொகுதியில் காங்கிரசின் சட்டப் பேரவை உறுப்பினராக இருந்தார். பின்னர், பாரதிய ஜனதா கட்சியில் இணைந்தார்.
# சோ. முனிராஜு

**சோ. முனிராஜு** (*S. Muniraju*) என்பவர் இந்திய அரசியல்வாதியும் கர்நாடக சட்டமன்றத்தின் முன்னாள் சட்டமன்ற உறுப்பினரும் ஆவார். பெங்களூரு வடக்கு வட்டத்தினைச் சார்ந்த முனிராஜீ பள்ளிக் கல்வியினை முடித்துள்ளார். பாரதிய ஜனதா கட்சியினைச் சார்ந்த இவர், இரு முறை (2008, 2013) கருநாடக சட்டமன்றத் தேர்தலில் பெங்களூர் தசாரஹள்ளி தொகுதியிலிருந்து சட்டப் பேரவை உறுப்பினராகத் தேர்வு செய்யப்பட்டுள்ளார்.
# இந்திய நீதிக் கட்சி



**இந்திய நீதிக் கட்சி** (*INDIAN JUSTICE PARTY-IJP*) என்ற அரசியல் கட்சியானது உதித் ராஜ் என்பவரால் 2003ல் நிறுவப்பட்டது. இவர் இந்திய வருவாய்ப் பணி அதிகாரியாக பணியாற்றினார். 2003ல் இந்திய நீதிக் கட்சியை உருவாக்க அவர் தனது பதவியைப் பணித்துறப்பு செய்துவிட்டார்.  

## பாரதிய ஜனதா கட்சியுடன் இணைப்பு
பட்டியல் சாதியினர் மற்றும் பட்டியல் பழங்குடிகள் கூட்டமைப்பின் தேசியத் தலைவராகவும் நிறுவனராகவும் இருந்த உதித்ராஜ் பாரதிய ஜனதா கட்சியின் தேசியத் தலைவர் திரு.**ராஜ்நாத் சிங்** முன்னிலையில் 2014 பிப்ரவரி 24ஆம் நாள் பாரதிய ஜனதா கட்சியுடன் தனது கட்சி இணைப்பின் அறிவிப்பை வெளியிட்டார். ஆட்சியிலும், நாட்டை வழிநடத்துவதிலும் தலித் வகுப்பினர்களின் பங்கு குறித்து பாரதிய ஜனதா கட்சியினருடன் பேசிய பின் அக்கட்சியில் இணைந்ததாக உதித் ராஜ் கூறினார்.
# அங்காரா எஸ்


**அங்காரா. எஸ்** என்பவர் இந்திய அரசியல்வாதி மற்றும் கர்நாடக சட்டமன்றத்தின் உறுப்பினராகவும் இருக்கிறார். இவர் பாரதிய ஜனதா கட்சியின் சார்பாக தேர்ந்தெடுக்கப்பட்டார்.  
## தொகுதி
இவர் தெற்கு கன்னடம் மாவட்டத்தில் உள்ள சூல்யா சட்டமன்றத் தொகுதியில் இருந்து தேர்ந்தெடுக்கப்பட்டுவர் ஆவார்.  
## அரசியல் கட்சி
இவர் பாரதிய ஜனதா கட்சியைச் சேர்ந்தவர்.
# சீனாவில் பட்டுத் தொழில்


சீனா உலகின் மிகப்பெரிய பட்டு உற்பத்தியாளராக உள்ளது. சீன பட்டுகளின் பெரும்பகுதி மல்பெரி பட்டுப்புழுக்களில் இருந்து உருவாகிறது. அதன் வாழ்க்கை சுழற்சியில், பூச்சிகள் மல்பெரி மரங்களின் இலைகளை  உணவாக உண்கின்றன. சீனாவில் பட்டுக்கூடு உற்பத்தியில் மல்பெரி அல்லாத பட்டுப்புழுவான  சீன துஸா அந்துப்பூச்சியில் (Antheraea spp.) இருந்து காட்டுப்பட்டு பெற கவனம் செலுத்துகிறது. இந்த அந்துப்பூச்சி பொதுவாக மல்பொி அல்லாத மரங்களின் (எ.கா. ஓக்ஸ்) இலைகளை உண்கின்றன. இதன்   லார்வா ஸ்பின் கர்சர், மல்பெரி பட்டு அந்துப்பூச்சிகளை விட மஞ்சள் நிற இழைகளை உருவாக்குகின்றன.  

2005 ஆம் ஆண்டில், உலகளாவிய கச்சா பட்டு உற்பத்தியில் 74 சதவிகிதமும், உலக ஏற்றுமதி சந்தையில் 90 சதவிகிதமும் சீனா பெற்றுள்ளது.  

## தாெழிற்துறை திட்டங்கள்

சீனாவில்  உற்பத்தி செய்யப்படும் பட்டின் தரம் மற்றும் அளவு இரண்டையும் உயர்த்தும் புதுப்புது வசதிகளை சீன உள்ளூர் அரசாங்கங்கள் அறிமுகப்படுத்தியுள்ளன. இந்த புதிய வசதிகளால் உற்பத்தி மற்றும் விநியோக திறன்களை அதிகப்படுத்துவதால் குறிப்பிடத்தக்க அளவில் வருவாய் அதிகரிக்கும் என மதிப்பிடப்பட்டுள்ளது.  

இதில் பலவகையான ஊக்க நடவடிக்கைகள் உள்ளன. இந்த அரசாங்க ஊக்குவிப்புகளில் அரசு நில கொள்கை விதிவிலக்குகள், வரிச்சலுகைகள், திட்ட முன்னுரிமைமுறை (மறுஆய்வு மற்றும் பயன்பாடுகளின் ஒப்புதல்) மற்றும் ஆற்றல் சலுகைகள் (அனுமதி, நிறுவனம், தண்ணீர், மின்சார, எரிவாயு, முதலியன தொடர்பான கட்டணம் தள்ளுபடி பெறலாம்) போன்றவை இந்த அரசாங்க ஊக்கத்தொகைகளில் அடங்கும்.  

## நிலவியல்
சீனாவின்  கிழக்கு கடற்கரைப் பகுதி அல்லாத நிலப்பகுதிகளில் பட்டுத் தொழில் மேம்பாட்டுக்கு அதிக முக்கியத்துவம் கொடுக்கிறது. அதாவது சீனாவின் மேற்கத்திய பகுதிகளில் நிலவும் அதன் இயற்கை வானிலை மற்றும் மண் நிலைமைகள் காரணமாக அப்பகுதிகளில் பெரும்பாலும் பட்டு உற்பத்தியில் கவனம் செலுத்துகிறது. இவை பெரும்பாலும் சோங்கிங் மற்றும் யுன்னான் பகுதிகள் ஆகும். மேலும் கிழக்கு கடற்கரையோரப் பகுதிகளில் நிலத்தின் விலை மற்றும் ஊதிய செலவு அதிகரித்து வருவதால், பட்டுத் தொழிலானது மேற்கு நோக்கி நகர்கிறது. அரசாங்கத்தின் முன்னுரிமை கொள்கைகளால், சோங்கிங் பகுதியில் பட்டு தொழிலானது குறிப்பிடத்தக்க முன்னேற்றத்தைக் கண்டிருக்கிறது.  

## வெளிநாட்டு முதலீடு

பட்டு தொழிலை வளர்க்க வெளிநாட்டு முதலீடு உதவியுள்ளது. வெளிநாட்டு முதலீடுகள் உள்ளூர் பட்டு நிறுவனங்களை மேம்படுத்தி, புதிய தொழில்நுட்பத்தைக் கொண்டு வந்துள்ளன  

## மேற்காேள்கள்
# அடா (உணவு)

**அடா** அல்லது **இலை அடா** (*Ada*) ஓர் இந்திய இனிப்பையும் பாரம்பரிய கேரள சுவையையும் கொண்டது. அரிசி மாவுடன் இனிப்புக் கலவைகளைத் திணித்து, வாழை இலையில் வைத்து, வேகவைத்து, செய்யப்பட்ட இனிப்பாகும். இது மாலை சிற்றுண்டியாகவோ அல்லது காலை உணவில் ஒரு பகுதியாகவோ எடுத்துக் கொள்ளப்படுகிறது.  தமிழ்நாட்டில் சில பகுதிகளில் இதைக் காண முடியும். இதில் துருவிய தேங்காய், அரிசி மாவு ஆகிய இரண்டும் முக்கிய பொருட்களாகும். இந்தச் சிற்றுண்டி, துருவிய  தேங்காய், அரிசி மாவு, சர்க்கரை அல்லது வெல்லம் சேர்த்துச் செய்யப்படுகிறது. இவை பொதுவாக ஓணத்தின் பொழுது தயாரிக்கப்படுகின்றன.  

பிரசாதத்திற்கும் இது பயன்படுத்தப்படுகிறது. தும்பைப் பூவைச் சேர்க்கும் பொழுது இதன் சிறப்புக் கூடுகிறது. சில நேரங்களில் வெல்லம்-வாழை, தேங்காய் சேர்த்துச் செய்யப்படுகிறது. காரமான மசாலா அடா,  காலை உணவாகவும் எடுத்துக்கொள்ளப்படுகிறது. இதில் மைதா, அரிசி மாவு போன்றவை முக்கிய பொருட்களாகும். கேரளக் கோயில்களில் பக்தர்களுக்குப் பிரசாதமாக இது வழங்கப்படுகிறது.
# புதுக்காடு சட்டமன்றத் தொகுதி

புதுக்காடு கேரளா மாநிலத்திலுள்ள 140 சட்டமன்றத் தொகுதிகளுள் ஒன்றாகும். இது திருச்சூர் மாவட்டத்தில் அமைந்துள்ளது. முகுந்தபுரம் தாலுக்காவிலிருந்து அழகப்ப நகர், முத்தூர், நெம்மேனிக்கரா, பரப்புக்கரா, புதுக்காடு, வரந்தரப்பில்லி, திரிக்கூர் சிராம ஊராட்சிகளும் திருச்சூர் தாலுகாவிலிருந்து வல்லச்சிரா கிராம ஊராட்சிகளும் இத்தொதியில் உள்ளடங்கியுள்ளன. 2008 தொகுதி மறுசீரமைப்பின்போது இத்தொகுதியில் சில மாற்றங்கள் செய்ய்பபட்டன.
# சிவப்புத் தாடி தேனீ-உண்ணும் பறவை


**சிவப்புத்தாடி தேனீ-உண்ணும் பறவை** (*Red-bearded bee-eater*) அல்லது **நைட்ரியார்னஸ் அமிக்டஸ்** (*Nyctyornis amictus*) என்பது தென் கிழக்கு ஆசியாவின் இந்தோ-மலாயன் பிராந்தியத்தில் காணப்படும் ஒரு பெரிய வகை தேனீ-உண்ணும் பறவை. அடர்ந்த காடுகளின் இணைப்புகளில் இந்த இனங்கள் காணப்படுகின்றன.  

## விளக்கம்
மற்ற தேனீ-உண்பவைகளைப் போலவே, இவை நீண்ட வால்கள், நீளமான துளையிடப்பட்ட கூடுகள் மற்றும் கூர்மையான இறக்கைகள் கொண்ட வண்ணமயமான பறவைகள். இவைகள் பெரிய தேனீ தின்னும் பறவைகள், பெரும்பாலும் பச்சை நிறத்தில் உள்ளன, முகம் சிவப்பு நிறத்தில் இருப்பதால், "தாடியை" உருவாக்குவதற்காக சற்று தொங்கும் தொண்டை இறகுகள் வரை பரவுகின்றன.  

## உணவு
மற்ற தேனீ தின்னும் பறவைகளைப் போலவே, பூச்சிகள், குறிப்பாக தேனீக்கள், குளவிகள் மற்றும் கொம்புகள் ஆகியவற்றை சாப்பிடுகின்றன. அவைகளை தனியாகவோ அல்லது சோடியாகவோ வேட்டையாடப்படுகிறார்கள், ஆடுகளை விடவும், தங்கள் இரையைப் பின்தொடர்வதற்கு முன்னர் நீண்ட காலமாக இயங்குவதில்லை.  

## நடத்தை
மற்ற தேனீ தின்னும் பறவைகளைப் போலவே, புழுக்களில் உள்ள கூண்டுகளில் மணல் வங்கிகளின் பக்கமாகக் குவிந்தாலும், குடியேற்றங்களை உருவாக்கவில்லை.
# உமேஷ் சந்திர பானர்ஜி



**உமேஷ் சந்திர பானர்ஜி** (Womesh Chunder Bonnerjee) (1844 – 1906) இந்திய தேசிய காங்கிரசு கட்சியின் முதல் தலைவர் ஆவார். இவர் வங்காளத்தைச் சேர்ந்த வழக்கறிஞர் ஆவார். ஐக்கிய இராச்சியத்தின் மக்களவை உறுப்பினர் பதவிக்கு, பிரித்தானிய இந்தியா சார்பாக போட்டியிட்ட முதல் இந்தியர் ஆவார்.  

## இளமை

1844ல் கல்கத்தாவில் பிறந்த உமேஷ் சந்திர பானர்ஜி, பள்ளிப் படிப்பை முடித்தவுடன், 1862ல் கல்கத்தா உயர்நீதிமன்றத்தில் எழுத்தர் பணியில் சேர்ந்தார். பின்னர் 1864ல் இங்கிலாந்து சென்று, 1867ல் வழக்கறிஞர் பட்டம் பெற்றார்.  

## இந்திய தேசிய காங்கிரஸ் கட்சி தலைவராக

31 டிசம்பர் 1885ல் பம்பாய் நகரத்தில், உமேஷ் சந்திர பானர்ஜி தலைமையில், தாதாபாய் நௌரோஜி மற்றும் ஆங்கிலேயரான ஆலன் ஆக்டவியன் ஹியூம் மற்றும் 72 உறுப்பினர்கள் கலந்து கொண்ட ஒரு கூட்டத்தில், பிரித்தானிய இந்திய அரசில் இந்திய மக்களைப் பிரதிநிதித்துவப்படுத்த, இந்திய தேசிய காங்கிரசு என்ற அரசியல் கட்சி தோற்றுவிக்கப்பட்டது. இந்திய தேசிய காங்கிரசு கட்சியின் முதல் அகில இந்தியத் தலைவராக உமேஷ் பானர்ஜி தேர்ந்தெடுக்கப்பட்டார்.  

1886ல் கல்கத்தாவில் தாதாபாய் நௌரோஜி தலைமையில் நடைபெற்ற அகில இந்திய தேசிய காங்கிரசு கூட்டத்தில், பம்பாய் மாகாணம், வங்காள மாகாணம், மத்திய மாகாணம் மற்றும் பஞ்சாப் மாகாணங்களை ஒருங்கிணைக்க இந்திய தேசிய காங்கிரஸ் கட்சியில் நிலைக் குழுக்கள் தோற்றுவிக்கப்பட்டது.  

1892ல் அலகாபாத்தில் நடைபெற்ற இந்திய தேசிய காங்கிரஸ் கட்சிக் கூட்டத்தில் மீண்டும் உமேஷ் சந்திர பானர்ஜி கட்சியின் தேசியத் தலைவராகத் தேர்ந்தெடுக்கப்பட்டார்.  

உமேஷ் சந்திர பானர்ஜி இங்கிலாந்து சென்று பிரிவி கௌன்சில் நீதிமன்றத்தில், இந்தியர்களின் மேல்முறையீடு வழக்குகள் குறித்து வாதாடினார்.
# யுரேனியம் ட்ரைபுளோரைடு


**யுரேனியம் டிரைபுளோரைடு ** UF<sub>3</sub> என்ற மூலக்கூறு வாய்ப்பாட்டை உடைய ஒரு கனிமச் சேர்மம் ஆகும்.  

## தொகுப்பு
**யுரேனியம் ட்ரைபுளோரைடானது** 900 °செ வெப்பநிலையில் யுரேனியம் (IV) புளோரைடை அலுமினியம் அல்லது யுரேனியத்துடன் வினைப்படுத்துவதன் விளைவாக பெறப்படுகிறது.  
: <math>\mathrm{UF_4 + Al \longrightarrow UF_3 + AlF}</math>  
: <math>\mathrm{3 \ UF_4 + U \longrightarrow 4 \ UF_3}</math>
# வெள்ளரி தயிர்ப் பச்சடி

**வெள்ளரிப் பச்சடி** (*Cucumber Raita*) என்பது ஒரு கலவை உணவு.  புதிதாக நறுக்கப்பட்ட வெள்ளரி, பச்சை மிளகாய் மற்றும் தயிர் விரும்பினால் இறுதியாக நறுக்கப்பட்ட தக்காளி மற்றும் வெங்காயம்  சேர்த்துக் கொள்ளலாம்.  

கோடைக்கால மாதங்களில்  உடல் வெப்பத்தைத் தணிக்க இவ்வகை உணவுகள் உதவுகின்றன.  

இந்திய உணவுகளில் இது ஒரு துணை உணவாக உள்ளது.
# மாங்காய் பானம்



**மாங்காய் பானம்** ஒரு  புகழ்பெற்ற இந்திய பானம் ஆகும். பச்சை மாம்பழம் மற்றும் மஞ்சள் நிற மாம்பழம் சேர்ப்பதால் இதன் நிறம் வெளிர் பச்சை நிறமாக உள்ளது. இந்திய கோடை வெப்பத்தை தணிக்கும் ஆரோக்கியமான பானம். பெரும்பாலான சந்தர்ப்பங்களில், புதினா இலைகள் சேர்க்கப்படும் பொழுது இது அடர் பச்சை நிறத்தில் இருக்கும்.  

பச்சை மாம்பழத்தில் பெக்டின்  உள்ளது, இது படிப்படியாக  சிறுநீரக கற்களை குறைத்து விடுகிறது. பழுக்காத மாம்பழத்தில் ஆக்ஸாலிக், சிட்ரிக் மற்றும் மாலிக் அமிலங்கள் உள்ளதால் புளிக்கிறது.  

மாங்காய் பானம், மாங்காய், இனிப்பு மற்றும் மசாலா பொருள்கள் சேர்த்து தயாரிப்பதால் கோடையில் அதிகப்படியான வியர்வை காரணமாக ஏற்படும் தாகம் தணித்து மற்றும் சோடியம் குளோரைடு மற்றும் இரும்புச்சத்து இழப்பையையும் தடுக்கிறது. வட இந்தியாவில் இரைப்பை கோளாறுகள் சரிசெய்ய இதை பயன்படுத்துகிறார்கள். வைட்டமின் பி<sub>1</sub> மற்றும் பி<sub>2</sub>, நியாசின், மற்றும் வைட்டமின் சி க்கு இது ஒரு நல்ல ஆதாரமாக உள்ளது. இந்திய கலாச்சாரத்தில் இது ஓர் தெம்பு தரும் பானமாக  நம்பப்படுகிறது. காச நோய், இரத்தசோகை, காலரா மற்றும் வயிற்றுக்கடுப்பு ஆகியவற்றிற்கெதிரா இது உள்ளது.